Afrikaans: Die Robertson Wynfees is een van Suid-Afrika se grootste wynfeeste. Die uniekheid van hierdie wynfees is dat dit op ’n reeds bestaande wynroete plaasvind waar 48 wynplase aktief deelneem. Die doel van die artikel is om die sleutel suksesfaktore te identifiseer wat belangrik is wanneer ’n wynfees bestuur word. ’n Vraelysopname is gedurende die fees in Junie 2009 gedoen, waar besoekers aan die wynfees 450 vraelyste voltooi het. ’n Faktoranalise is gebruik om die data te analiseer. Resultate toon dat bestuurders sewe sukses sleutelfaktore in ag moet neem wanneer ’n wynfees suksesvol georganiseer word.